# Piza koe Aix-les-Bains (yunkexa)
| \| Piza koe Aix-les-Bains Le drame d'Aix-les-Bains (FR) \| | \| Piza koe Aix-les-Bains Le drame d'Aix-les-Bains (FR) \| |
| ---------------------------------------------------------- | ---------------------------------------------------------- |
| Yunkesik                                                   | ?                                                          |
| Ord                                                        | yunkexa                                                    |
| Fela                                                       | Le Petit Journal                                           |
| Sanegara                                                   | 04/10/1903                                                 |
|                                                            |                                                            |
| Piza koe Aix-les-Bains Le drame d'Aix-les-Bains (FR)       |                                                            |

| Piza koe Aix-les-Bains Le drame d'Aix-les-Bains (FR) |

| Tuveli icde Lingeropa |


Piza koe Aix-les-Bains (yunkexa)
<center><big>'''Piza koe Aix-les-Bains'''</big> ~ ''Le drame d'Aix-les-Bains'' {{small|(FR)}}</center>


{{Teliz_toza}}
Lana ayikya dem altonyo koe mempes raltadukaf lesof mielklaim, senyesa is prelkesa moe fenkumuyun dualt : lokiewe ta dolera va felatulok...

Bata vanblira ke lan witamartigaf Venus va volgalafa litera soe diveksoyer. Bata pibafa mawa tir gomilaxo. Gluyedayana is naroteyena, bata tisikya okridon divnedisa va intyona anamkaca telomtayanon al xonuker : baroye korikye divoksese gu talgukayafi ranki meinde tid nuyukus fertaf dositik : volse ardialik kosmas va gomilanik.

Eros is Thanatos koe orikafa «&nbsp;piza koe Aix-les-Bains&nbsp;» nope ilkuca ke kosikya dojewed : Eugénie Fougère yaston yoltane gu «&nbsp;Nini&nbsp;» is «&nbsp;Foufou&nbsp;» ik dere «&nbsp;Ristixupeya&nbsp;» nope beretrapafa uka ke biak gan jontik nik. Kona listikya, «&nbsp;kore gelkeon rofavera va ruyat is "morphina" buca va inaf kolmeem roataleyed&nbsp;».

Tisa nazbeik ke moraf yambudik ke Creuse utca, vox «&nbsp;medjumerusa va teldafa kobara&nbsp;», inya kan fertura al tukulawer. Inafa krandesuca isu arouca va jontik kulaf kapusik volridolaf gu moava ta puvegura warjesiyid.

Eugénie koe [[Paris]] koe jebesa kodia keve La Trémoille vawila soker voxe kak intaf sivakaf anelikeem gizavzoter yonviele in ta jonvielera koe fentugalon [[Monakoa]] is idulugalon Aix-les-Bains mallapir. Telo lokrinayafo francafo apkazukurkexo va gindik ke Brasila is gazik ke Ellasa is Victoria gazikya is Sissi ikz- al vedgober. Inaf lavay isu vefaxe isu disukexa va rekodik is kliwik sumpad, i va korik ginoban is doljemb is djunaben gan Fougère W<sup>-ya</sup>.

[[File: Eugénie Fougère , Héroïne du drame d´Aix les Bains (cropped).jpg|thumb|left|160px|{{EwavaPebuda1|Afigasuteks va Eugénie Fougère}}]]
Soe tisu balemsandafu, Foufou va int djufistuneyer. Ton fertusikanya, va tufama dem roga al flavayar nume to bana kuluca tiyir baliafa gu inu. Lucie mawakwikya dere zo aytayar. Victorine Giriat odiaxikya gluyedayana vox ware blisa dere zo katrasiyir, voxen batcoba nutir meovopafa. Gan ardialaf okilik Hamard zo koerur nume tere kowelidar&nbsp;: gue, va gomilara do Henri Bassot al gimwar, i do fertikye tise tan nistik vebes va apkazufa widava. Bantan va César Ladermann prantikye ke Lyon ta adjubera va rekodusikya kselduyur, i va dofugik kses viele gan kogrupasik fu zo soper. Katrasina twa va dofugikeem anzackad.

Ostik, kimtafe yasagadikye va rogeem dubieyen az palseyen valeve za ke Saône kuksa gan César Ladermann katrasiyir. Laparloeson va roga zo onser nume va gruyera va vrati pu ardial batinde zilir.

Giriat is Bassot gu poana kobara di zo lanzad. Daalafu Foufou, xonukeyesu ton mielklaim milinde al bliyir, va akolegafa is vralgafa ikrafamuca ke intaf ugal radimawalkon luxeon viwazer.

{{Teliz_toleaf_briz}}
{{Yunkexiyelt
| vergumvelt = Piza koe Aix-les-Bains
| xanto_vergumvelt = Le drame d'Aix-les-Bains (FR)
| ewava = Cover_of_Le_Petit_Journal_(4_October_1903_-_Eugénie_Fougère).jpg
| pebuda = Piza koe Aix-les-Bains, 1903
| yunkesik = ?
| ord = yunkexa
| fela = '''Le Petit Journal'''
| evla = ''04/10/1903''
}}
{{Tuveli:Lingeropa teliz|}}
{{Teliz_tena}}

[[Loma:Gomilafa arienta|Piza koe Aix-les-Bains (yunkexa)]]
[[Loma:yunkexa|Piza koe Aix-les-Bains (yunkexa)]]
[[Loma:Le Petit Journal (fela)|Piza koe Aix-les-Bains (yunkexa)]]
[{"title": "| Piza koe Aix-les-Bains Le drame d'Aix-les-Bains (FR) |", "data": {"Yunkesik": "?", "Ord": "yunkexa", "Fela": "Le Petit Journal", "Sanegara": "04/10/1903"}}]